alibayram/wikipedia-40-langs huggingface dataset:
Pambukovica

Pambukovica, selo u Srbiji.

Geografija 
Pambukovica se nalazi u mikroregiji Tamnavi, sjeverno od Valjeva, na regionalnom putu od Uba prema Koceljevi iza Gunjevca, Tvrdojevca i Čučuga. Od Uba je udaljena oko 13, od Koceljeve oko 7, a od Valjeva oko 22 kilometara. Na udaljenosti od 1 kilometra južno od centra Pambukovice protiče rijeka Ub, a na istoj udaljenosti sjeveroistočno od Pambukovice rijeka Bukovica, desna pritoka Uba.

Stanovništvo

Uprava 
Pambukovica pripada opštini Ub, Crkvenoj opštini Pambukovica i Parohiji Pambukovačkoj. Ima poštu s poštanskim brojem 14213.

Historija 
Naziv sela Pambukovice zabilježen je u (Rječniku JAZU) s ovakvim objašnjenjem: "selo u Srbiji u okrugu valjevskom". Podatak je preuzet iz "Rečnika mesta u Kraljevini Srbiji", koji je "po službenim podacima izradio Stev. M. Koturović" "u Beogradu 1892." U "Rječniku JAZU" još je dodana napomena "tamno", što znači da urednik tog rječnika (Tomislav Maretić nije mogao objasniti kako je nastao naziv sela, a naziv ima neke veze s nazivom obližnje rijeke Bukovice.

Prema informacijama s internetske stranice   u logoru Jasenovac ubijeno je 29 stanovnika Pambukovice.

Privreda

Zaslužni ljudi 
 Dragan Džajić, po nekim izvorima () rođen u Pambukovici 30. V. 1946, po drugima (Enciklopedija fizičke kulture) rođen u Ubu. No sigurno je da Džajići vuku korijene iz Pambukovice.
 Jordan Molović (Pambukovica, 25. X. 1924. - 6. V. 1982, sahranjen u Herceg-Novom), enigmat, profesor Pedagoške akademije u Užicu (tada Titovo Užice), u enigmatskim krugovima poznatiji pod svojim zagonetačkim pseudonimom Rade Zorić.

Spomenici i znamenitosti 
 Crkva Sv. Vaznesenja Gospodnjeg - Spasovdan (40. dan od Vaskrsa, četvrtak), sagrađena 1792. godine
 Crkva Vaskrsenja Hristovog - treći dan Vaskrsa, sagrađena 1995. godine, nalazi se u Goloj Glavi

Obrazovanje i kultura 
U Pambukovici postoji osnovna škola "Sveti Sava", koja se prije zvala Osnovna škola "Tamnavski partizani".

Nekoliko knjiga govore o Pambukovici ili su izdane u tom selu:
 Miodrag Jocić: "Dva sela u Tamnavi : hronika Pambukovice i Raduše" (monografija), Pambukovica, Udruženje boraca narodnooslobodilačkog rata , 1984. (287 str.)
 Zoran Joksimović (glavni urednik): "Sto godina osnovne škole u Pambukovici : 1898-1998 : letopis", OŠ "Tamnavski partizani", 1998. (str. 251, tiraž: 600 primjeraka)
 Momčilo Isić: "Početak rada Osnovne škole u Pambukovici", OŠ "Tamnavski partizani", 2002. (str. 96, tiraž: 300 primjeraka)
 Mihailo Radovanović (1952-): "Basne" (poezija), OŠ "Tamnavski partizani" i OŠ "Rajko Mihailović", Banjani (62. str, tiraž: 500; o piscu, piščeva slika)
 Radomir Stevanović,profesor i Marko Pavlović,protojerej:"Dokmir",monografija,1991.,Crkvena Opština Dokmir i Kulturno-informativni centar"Ub"(strana 64,tiraž 500 primeraka).

 Literatura 
 RJAZU
 Karta "Podrinsko-kolubarska međuopštinska regionalna zajednica", "Geokarta"'', Beograd, 1985.

Vanjske veze 
 Crkve i manastiri Pravoslavnog arhijerejskog namesništva Tamnavskog 
 Dragan Džajić

Opština Ub
Naselja u Kolubarskom upravnom okrugu
Worcester Worcesters

Worcesters je bio američki profesionalni klub iz grada Worcester u državi Massachusetts. Djelovao je u 19. vijeku. Neki izvori ga spominju pod imenom Worcester Ruby Legs, a drugi kao Worcester Brown Stockings. 

Domaći teren mu je bio Worcester Driving Park Grounds na lokalnom poljoprivrednom sajmištu. 

Godine 1880. su se priključili profesionalnoj ligi National League i u njoj ostali do 1883. kada su izbačeni zbog premalog broja gledatelja.

Za historiju bejzbola su važni zato što je 12.6. 1880, njihov pitcher John Lee Richmond protiv Cleveland Bluesa bacao za prvu savršenu igru u historiji lige . Klub je 20.8. iste godine postao i prvi klub koji je izgubio no-hit utakmicu kod kuće, kada ih je Pud Galvin iz Buffalo Bisonsa porazio s 1-0.

Bivši bejzbol klubovi
Evagrije Pontski

Evagrije Pontski ili Evagrije s Ponta (345–399) bio je vizantijski monah i književnik, koji je bio poznat kao dobar mislilac, vešt govornik i nadareni pisac. Bio je prijatelj s nekoliko uticajnih crkvenih vođa toga doba, među kojima se posebno ističu Vasilije Veliki, Grigorije Nazijanski, Grigorije Niski, Nektarije Carigradski, Makarije Egipatski i Teofil Aleksandrijski. Evagrije je razvio jednu teologiju kontemplativne molitve i asketizma koja je postavila temelje za jednu posebnu tradiciju duhovnog života i u zapadnoj i u istočnoj crkvi.

Evagrije je bio poznati govornik i teolog u Carigradu, kada ga je jedna njegova lična duhovna kriza podstakla da ode u Jerusalim i tamo se zamonaši. Uskoro se povukao u egipatsku pustinju, gde je proveo ostatak života razvijajući svoju mističku teologiju u teoriji i u praksi, pri čemu se izdržavao prepisujući rukopise.

Evagrije je proizveo prvi veliki filozofsko-teološki prikaz monaškog misticizma razvivši neoplatonsku biblijsku teologiju hrišćanskog apologete Origena iz 3. veka. U svom delu Duhovne glave Evagrije naglašava da osnovna funkcija duhovnih bića jeste da dožive sjedinjenje s bogom, transcedentnim Jednim, koji se pojavljuje kao čista svetlost. Zbog prvobitne greške otuđenja intelektualni svet, odnosno čovek, može pronaći pomirenje jedino putem asketskog procesa samounižavanja, u kojem duh ponovo zadobija kontrolu nad materijom i shvata svoju moć da iskusi božansku jednostavnost. Evagrijeva druga dela, od kojih su u grčkom originalu sačuvani samo fragmenti, uglavnom su sačuvani u prevodima na sirijski i latinski jezik. Među njima su spis Monaški život (Monachikos), traktat O osam glavnih grehova i nekoliko biblijskih komentara.

Njegova duhovna doktrina uticala je na hrišćanstvo u grčkom svetu putem neoplatonskog mističkog filozofa Pseudo-Dionisija Areopagita (6. vek), mističkog teologa Maksima Ispovednika (7. vek) i kroz delovanje vizantijskog centra monaštva u 14. veku na Svetoj Gori u severoistočnoj Grčkoj. U zapadnoevropskoj kulturi Evagrije je inspirisao monaškog pisca Jovana Kasijana (5. vek). Međutim, u zapadnom hrišćanstvu Evagrije je dugo bio sumnjičen za ispovedanje jeresi. Njegovo učenje bilo je osuđeno na petom vaseljenskom saboru 553. godine jer su u njega bile prodrle origenovske greške u vezi sa subordinacionističkim pogledima na Sveto trojstvo i sa doktrinom o preegzistenciji duše. I pored toga, međutim, Evagrije se smatra velikim učiteljem mističke teologije među sirijskim i drugim pravoslavnim hrišćanima, a njegova se filozofija ponekada smatra hrišćanskom analogijom Zen budizma.

Eksterni linkovi 
 The Life of Evagrius Ponticus , including an extensive biography
 St. Evagrius Ponticus -- A collection of many Evagrian works in a Greek/English parallel format
 Evagrian Scholarship Forum, a web-based discussion group
 Orthodox Wiki article

Istočnorimski pisci
Authority control
Evagrije

Evagrije ili Euagrije je grčko ime koje su nosile sledeće istorijski značajne osobe:
 Evagrije Carigradski (4. vek), episkop carigradski;
 Evagrije iz Antiohije;
 Evagrije Pontijski (346-399), vizantijski pisac i mističar;
 Evagrije Sholastik (6. vek), vizantijski istoričar crkve.
George Gore

George F. Gore (Saccarappa, Maine, 3.5. 1857 - Utica, New York, 16.9. 1933) bio je američki profesionalni igrač bejzbola koji je igrao na pozicija center fieldera.

Gore je karijeru započeo godine 1879. u Chicago White Stockingsima. Usprkos relativno dobrih statistika te 1880. imao najbolji prosjek udaraca u ligi, brzo je zapao u probleme s Capom Ansonom i Albetom Spaldingom koji su imao malo razumijevanja za Goreovu sklonost piću. Anson je smatrao da Gore zbog pijančevanja ne iskazuje svoj potencijal na igralištu. Usprkos toga, Gore je u Chicagu ostao šest sezona, sve dok nije otpušten, uz veliki publicitet. 

Gore je utočište našao u New Yorku, odnosno klubu New York Giants, gdje je ostao dvije godine. Ali i tamo ga je mučila sklonost boci, pa se jednom godine 1888. na igralištu pojavio u običnoj odjeći umjesto u uniformi. Tada mu je njujorška štampa dala nadimak "Budweiser Gore".

Nakon dvije godine Gore je otišao u New York Giants, suparnički klub Giantsa u suparničkoj ligi Players League (1890). Tamo je ostao godinu dana pa se vratio Giantsima u National League. Karijeru je završio u St. Louis Brownsima godine 1892.

Godine 1894. je Gore ponovno došao na naslovnice kada mu je supruga ishodila razvod zbog toga što je navodno živio u kući sa svojom ljubavnicom. Šest godina kasnije se Anson na njega osvrnuo u svojoj autobiografskoj knjizi A Ball Player's Career, ustvrdivši kako su ga, usprkos toga što je bio dobar igrač, "uništile žene i alkohol", te da ga je u New Yorku bio jednom vidio "finanijski i duhovno slomljenog, spremnog da radi svaki posaio za puko preživljavanje".

S druge strane se 1933. godine, samo nekoliko mjeseci prije smrti, Gore pohvalio novinaru svojim izvrsnim zdravljem i time da je još uvijek sposoban hodati 5 km dnevno.

Eksterni linkovi 
 
<p>* Howard W. Rosenberg, Cap Anson 4: Bigger Than Babe Ruth: Captain Anson of Chicago (Arlington, Virginia: Tile Books, 2006) 

Gore, George
Harry Stovey

Harry Duffield Stovey, rođen kao Harry Duffield Stowe (Philadelphia, 20.12. 1856 - New Bedford 20.9. 1937.), bio je američki profesionalni igrač bejzbola. Nastupao je za Worcesters (1880-1882), Philadelphia Athletics (1883-1889), Boston Reds/Beaneaters (1890-1892), Baltimore Orioles (1892-1893) i Brooklyn Grooms (1893).

Poznat po postizanju home runa, Stovey stekao slavu kao jedan od prvih igrača bejzbola koji je mogao uklizavati s nogama naprijed.

Nakon završetka karijere u bejzbolu, Stovey se zaposlio kao policajac u New Bedfordu.

Vanjske veze 
  as player
  as manager
 Bio at BaseballLibrary.com 
 Statistics at Baseball Almanac

Izvori 
Problemi
 

Stovey, Harry
Jim McCormick

James McCormick (Glasgow, 3.11. 1856 - Patterson, New Jersey, 10.3. 1918.) bio je američki profesionalni igrač bejzbola iz 19. vijeka.

McCormick je poznat kao prvi Škot među igračima MLB, a specijalnost mu je bilo bacanje pri čemu se služio desnom rukom. 

Za vrijeme svoje karijere je igrao za Indianapolis Blues (1878), Cleveland Blues (1879-1884), Cincinnati Outlaw Reds (1884), Providence Grays (1885), Chicago White Stockings (1885-86) i Pittsburgh Alleghenys (1887). 

Njegov boravak u Chicagu je izazvao veliku pažnju medija zbog toga što je sa suigračima Stockingsa Kingom Kellyjem, ali i s menadžerom Capom Ansonom, razvio veliko prijateljstvo. Ono se, pak, u slučaju Kellyja često odražavalo i u pijančevanju, a sam McCormick je od 1885. godine u gradu Pattersonu držao vlastiti bar - jedan od prvih gdje su se preko telegrafa primali rezultati utakmica i pokazivali putem mehaničkog semafora.

Za razliku od Ansona, predsjednik kluba Albert Spalding McCormicku nije tolerirao pijančevanje, te ga je dao otpustiti.

McCormick je u dva navrata bio menadžer kluba Cleveland Blues (1879-80 i 1882), te imao omjer pobjeda i poraza od 79 naprama 96.

Eksterni linkovi 
 
 BaseballLibrary  - career highlights
 Retrosheet
<p>* Howard W. Rosenberg, Cap Anson 1: When Captaining a Team Meant Something: Leadership in Baseball's Early Years, Cap Anson 2: The Theatrical and Kingly Mike Kelly: U.S. Team Sport's First Media Sensation and Baseball's Original Casey at the Bat, and Cap Anson 4: Bigger Than Babe Ruth: Captain Anson of Chicago (Arlington, Virginia: Tile Books, 2003, 2004 and 2006) 

Mccormick, Jim
Tim Keefe

Timothy John "Tim" Keefe (Cambridge, Massachusetts, 1.1. 1857, - Cambridge, 23.4. 1933.) bio je američki profesionalni bejzbol pitcher iz 19. vijeka, poznat po nizu postavljenih rekoda.

Keefe je profesionalni debi imao godine 1880. u klubu Troy Trojans. Odmah se etablirao kao vrhunski pitcher, a u 105 izmjena je postigao prosjek 0.86 ERA, odnonso rekord koji do danas nije oboren. Keefe nacionalna zvijezda postaje 1883. igrajući za New York Metropolitans s odnosom pobjeda i poraza 41-27 u 619 bacanih izmjena s projeskom ERA 2.41 i 361 strikeouta. Godine 1885. Keefe je prešao u New York Giants, kod kojih je imao svoju veličanstvenu sezonu 1888, s donosom pobjeda i poraza 35-12 record, 1.74 ERA i 335 strikeouta (v. trostruka kruna).

Keefe se usred sezone 1891. preselio u Philadelphia Phillies, a godine 1893. se povukao iz bejzbola.

Ukupno je u karijeri imao 342 pobjede (8. u historiji u bejzbol), prosjek ERA 2.62 i 2562 strikeouta, rekord u trenutku njegovog umirovljenja. Bio je također prvi pitcher s više od 300 strikeouta u sezoni.

Godine 1964. postao je član Bejzbolske Hale slavnih.

Vanjski linkovi 
 Baseball Hall of Fame Biography 
 
 The Deadball Era

Keefe, Tim
Keefe, Tim
Makarije

Makarije je ime nekoliko istorijski značajnih osoba:
 Makarije Egipatski (oko 300-oko 390), vizantijski monah i pustinjak, takođe poznat i kao Makarije Veliki ili Makarije Stariji;
 Makarije Aleksandrijski, takođe poznat i kao Makarije Mlađi;
 Makarije Magnes;
 Makarije Jerusalimski;
 Makarije Carigradski
 Makarije Unženski (1349-1444), osnivač nekoliko manastira u Rusiji;
 Makarije (moskovski mitropolit) (1482-1563);
 Makarije I Ruski, poglavar Svetog sinoda od 1879. do 1882. u Rusiji, poznatiji kao vodeći crkveni istoričar u Ruskoj pravoslavnoj crkvi;
 Makarije II Ruski, poglavar Svetog sinoda od 1912. do 1917. u Rusiji;
 Makarije I Kiparski, kiparski arhiepiskop od 1854. do 1865;
 Makarije II Kiparski, kiparski arhiepiskop od 1948. do 1950;
 Makarije III Kiparski, kiparski arhiepiskop (1950-1977) i predsednik Republike Kipar (1960-1977).
Larry Corcoran

Lawrence J. Corcoran (Brooklyn, 10.8. 1859 - Newark, New Jersey, 14.10. 1891.) bio je američki profesionalni bejzbol pitcher.

Corcoran je bio prvi pitcher kome je uspjelo baciti tri no-hittera u karijeri. Također je poznat po tome što je iako desnoruk, bacao s obje ruke. Na to ga je 16.6. 1884. prisila upala desnog srednjeg prsta. Također mu se pripisuje pronalazak prvog metoda za signaliziranje bacanja hvataču. Corcoran je micao zvačući duhan u svojim ustima kako bi pokazao na koju stranu će bacati loptu.

Corcoran je u dobi od 32 godine umro od Brightove bolesti. Sahranjen je na groblju Holy Sepulchre Cemetery u East Orangeu.

Njegov brat Mike Corcoran je bacao jednu profesionalnu utakmicu 1884.

Izvori

Eksterni linkovi 
 
 FutilityInfielder.com  - Article on Corcoran and other switch pitchers
 TheDeadballEra.com - obituary
 FindAGrave.com

Igrači bejzbola
Lew Brown (igrač bejzbola)

Lew Brown (Leominster, Massachusetts, 1.1. 1858. - Boston, 15.1. 1889.) bio je američki profesionalni igrač bejzbola iz 19. vijeka.

Poznat je po tome što je cijelu sezonu 1880. bio suspendiran od strane Boston Red Capsa zbog toga što se bio pijan pojavio na egzibicijskoj utakmici.

Klubovi 
 Boston Red Caps 1876-1877
 Providence Grays 1878 - 1879 (početak)
 Chicago White Stockings 1879 (kraj)
 Detroit Wolverines 1881 (početak)
 Providence Grays 1881 (kraj)
 Boston Beaneaters 1883 (početak)
 Louisville Eclipse 1883 (kraj)
 Boston Reds 1884

Literatura 
 

Igrači bejzbola
Dionisije Areopagita

Dionisije Areopagita (grč. Διονύσιος ὁ Ἀρεοπαγίτης, 1. vek) bio je sudija u atinskom Areopagu koji se, prema Delima apostolskim (17:34), preobratio iz paganstva u hrišćanstvo budući duboko impresioniram propovedima apostola Pavla. Prema Dionisiju iz Korinta, koga citira Evsevije iz Cezareje (Hist. Eccl. III, 4), Dionisije Areopgaita je nakon toga postao atinski episkop.

Vekovima kasnije Dionisiju Areopagiti počeo se pripisivati korpus poznatih mističkih spisa, napisanih neoplatonovskim jezikom, u kojima se izlažu koncepcije hrišćanskog misticizma. Ta dela napisana su zapravo u 5. veku pod njegovim imenom (pseudoepigrafija) i sada su poznata pod imenom "Pseudo-Dionisije Areopagita". Pseudo-Dionisije se pokušavao identifikovati s različitim osobama, ali novija istraživanja povezuju ga s gruzijskim teološkim piscem Petrom Iberskim, koji je bio episkop u Majumu, blizu grada Gaze.

Povezano 
 Pseudo-Dionisije Areopagita

Drevni Atenjani
Episkopi Atine
Crkveni naučitelji
Pravoslavni svetitelji
Katolički sveci
Jelek

Jelek (od turskog: yelek = prsluk) je prsluk, koji su nosili brojni narodi diljem Bliskog istoka koji se raširio Balkanom
za vrijeme Osmanskog Carstva.

Jelek je tako vremenom postao dio srpske narodne nošnje i nosio se kao odevni predmet sve do kraja 40-ih dvadesetog veka kada se počinju nositi kostimi koji dolaze iz grada. 
Na prostorima Srpske teritorije, jelek je imao veliku zastupljenost, jer je nošen u svim oblastima, počev od Vojvodine pa sve do juga, tj. Vranja, Kosova.
Kroj je bio autentičan za svaku oblast i razlikovao se po šarama, vezu, obliku, materijalu i ostalim detaljima. Obično su se koristili materijala kao što su pliš, sukno i čoja, na koju bi se dodavali razni vezovi, traćice, ukrasi kako bi izgledali lepše, bogatije i zadržali svoju autentičnost.
Ukrasi koji su se kačili na jelek su se nazivali gajtani, a njihov broj na jeleku je pokazivao iz koliko je bogate porodice momak ili devojka.
Jeleke nisu nosile samo žene i devojke već i muškarci ali ukrašene sa manje ukrasa i detalja.

Izvori 

Odjeća
Turcizmi

tr:Yelek
Jovan Mosho

Jovan Mosho (rođen između 540. i 550. u Siriji, umro 619. u Rimu) bio je vizantijski monah i pisac. Njegov spis Livada duhovna, koja opisuje duhovna iskustva na Srednjem istoku, postao je popularan primer asketske književnosti u srednjem veku i uzor za potonja dela slične tematike.

Mosho je svoj monaški život započeo u manastiru sv. Teodosija blizu Jerusalima negde oko 565. godine. Upoznavši se s monaškom praksom pustinjaka duž reke Jordan, te posetivši Egipat, Sinaj, Kipar i Antiohiju, naselio se u Rimu i sastavio lični prikaz vlastih monaških iskustava, ali se koristio i drugim izvorima. Livada duhovna sadrži više od tri stotine priča o verskim običajima, napisanih jednostavnim jezikom, uz detalje o životu i verovanjima toga doba. U Livadi duhovnoj Mosho kaže da je monaški život sličan cvetnoj livadi: cveće su monaške vrline, a monasi kao pčele iz cvetova skupljaju med vlastitih vrlina.

Livada duhovna, pisana bez ikakvih kritičkih standarda, obiluje opisima čuda i duhovnih ekstaza, ali ipak predstavlja jedini istorijski izvor za običaje i rituale vezane za bogoslužje u monaštvu 6. i 7. veka, kao i za kult Bogorodice ali i političke prilike toga doba (uključujući i prikaze perijskih i arabljanskih navala) te za kritiku tada najvažnijih jeresi.

Istočnorimski pisci
Authority control
J-20 Kraguj

J-20 Kraguj je laki jugoslovenski borbeni avion proizveden 1962. god. u fabrici aviona Soko iz Mostara.

Razvoj i proizvodnja 
Prototip aviona J-20 Kraguj poleteo je 1962. godine, a serijska proizvodnja je započela 1964. godine. Proizvedene su dve manje serije u fabrici aviona Soko u Mostaru. Ukupna proizvodnja bila je oko 200 aviona. Prema svetskim vazduhoplovnim standardima tog vremena ovo je bio tipičan KOIN (COIN) avion. KOIN (COIN je skraćenica za „counter insurgency“) avioni su namenjeni za borbu protiv gerilskih pokreta. Potreba za stvaranjem ovakvog tipa aviona nastala je za vreme Hladnog rata i sukoba ograničenog intenziteta koji su se odvijali širom planete. Procena je bila da bi u eventualnom sukobu neprijatelj prvo uništio aerodrome. Malih dimenzija i lak za održavanje, Kraguj je mogao da poleće i sleće sa kratkih travnatih pista. 

Njegovo naoružanje, iako neugledno u poređenju sa naoružanjem savremenih borbenih aviona bilo je u potpunosti prilagođeno njegovoj ulozi. Kraguj je naoružan sa dva mitraljeza kalibra 7.7 mm, a na podvesnim nosačima na krilima mogao je da ponese dve nevođene rakete kalibra 127 mm, dve zapaljive bombe od 150 kg ili svežanj malih bombi od 2, 4 ili 16 kg. Međutim, u uslovima savremenog ratišta za Kraguja nema mesta. Preostali avioni postali su skupe igračke avio entuzijasta iz celog sveta i eksponati u muzejima vazduhoplovstva. 

Ovaj mali aviončić koji nije imao naročitog uticaja na svetske trendove u avio-industriji. Stanovnici bivše Jugoslavije najduže će pamtiti po njegovoj ulozi u filmu Partizanska eskadrila.

Vojni avioni
Ripuarski dijalekti

Ripuarski, rajnski, ili srednji frankonijski (u izvorniku: ripuarische, rhinische ) su zapadnogermanska narječna skupina.

Njome se se govori u Porajnju, istočnoj Belgiji i južnom nizozemskom Limburgu, sa sjeverozapada od Düsseldorfa i Kölna do Aachena na zapadu te Siegena na istoku.

Najpoznatije je kölnsko narječje, ili Kölsch. 

Govornici ovih narječja se često svoje narječje nazivaju kao Platt, kao u Öcher Platt (od Aachen) ili Eischwiele Platt (od Eschweilera) ili Bönsch Platt (od Bonna). 

Ripursko narječja tvori zajedničko narječnu obitelj skupa sa Moselskim frankonijskim narječjem u Luksemburgu i Porajnju-Palatinatu.

Ime su dobili po Ripuarskim Francima koji su na tim područjima živjeli sredinom 1. milenijuma.

Vanjske poveznice 

Germanski jezici
Jovan Filopon

Jovan Filopon (oko 490–570), poznat i kao Jovan Gramatik, bio je vizantijski pisac i filolog te hrišćanski neoplatonski filozof i teolog. Njegovi spisi predstavljaju hrišćansku sintezu helenističke filozofske misli, a njihovi prevodi uticali su na razvoj sirijske i arpaske kulture, kao i na zapadnoevropsku misao. Kao teolog Filopon je predložio izvesna ezoterična tumačenja hrišćanske doktrine Svetog trojstva i Isusove prirode.

Filopon, koji je rođen u egipatskoj Aleksandriji i bio učenik Amonija Hermije, slavnog komentatora Aristotelovih spisa, tumačio je Arisitotela kritički u svetlosti neoplatonskog idealizma i hrišćanske teologije, pa je stoga Aristotelov koncept prvog uzroka poistovetio s hrišćanskim shvatanjem boga. Zalažući se za hrišćansku doktrinu stvaranja, sastavio je jedan traktat, koji je danas izgubljen, O večnosti sveta, u kome je polemisao sa Proklom, neoplatonskim filozofom iz 5. veka.

Moguće je da je upravo Filoponovo hrišćansko tumačenje Aristotelove misli omogućilo aleksandrijskoj akademiji da nastavi s delovanjem uprkos kritikama koje su dolazile iz crkve. Među njegovim značajnijim spisima su filozofski komentari uz Aristotelovu Metafiziku, Kategorije, Fiziku, spis O duši, O nebu, Meteorologiju, O poreklu životinja. Među mnogobrojnim, samo delimično sačuvanim teološkim spisima posebno se izdvaja delo Sudija ili o jedinstvu, i kojem obrađuje Sveto trojstvo i hristološka pitanja. Pošto je smatrao da je svaka priroda nužno individualizovana, zaključio je da je u Hristu moguća samo jedna priroda, ona božanska. Premda se takav teološki stav činio identičan jeretičkom monofizitizmu, Filopon se ortodoksnom učenju približio time što je objašnjavao da, premda Hrist ne može biti osoba po ljudskoj prirodi, ta se ljudska priroda ipak ne poništava njenim fundamentalnim jedinstvom sa božanskom. Tvrdeći da je njegova hristologija tradicionalna, kritikovao je doktrinarne tvrdnje pape Lava I (440-461) i Halkedonskog sabora (451), a 681. godine šesti vaseljenski sabor osudio je neke delove njegovih spisa zbog navodnog monofizitizma. 

Da bi odbranio hrišćansku dogmu o besmrtnosti, Filopon se razišao s uobičajenim aristotelovskim i stoičkim tumačenjem jednog opšteg uma koji deluje u svim ljudima, i umesto toga smatrao da svaka osoba poseduje poseban um. Među njegovim drugim originalnim doprinosima zapadnoj misli jeste njegov razvitak Aristotelove kinetičke teorije kretanja (tj. načelo da se ništa ne kreće osim ukoliko ga ne pokrene neka spoljna sila) tako što je tvrdio da je brzina direktno proporcionalna snazi sile otpora.

Filoponova dva gramatička traktata kasnije su u revidiranom obliku postala veoma rasprostranjena kao udžbenici u srednjem veku.

Eksterni linkovi 
 Biography in the Stanford Encyclopedia of Philosophy

Istočnorimski pisci
Authority control
Afrikaans

Afrikaans spada u germansku grupu indoeuropskih jezika. Neki ga smatraju varijantom nizozemskog. Govori se u Južnoafričkoj Republici (gdje je jedan od službenih jezika) i dijelu Namibije i materinski je jezik Afrikanera ili Bura.

Germanski jezici
Afrikaneri
Jezici Južne Afrike
Jezici Namibije
Roger Connor

Roger Connor (1.7. 1857 - 4.1. 1931.) bio ja američki profesionalni igrač bejzbola u 19. vijeku. Prije ere Babe Rutha, Connor je bio najveći udarač home runa u historiji profesionalnog bejzbola, napravivši njih 138 u 18 godina karijere.

Rodio se u gradu Waterbury u državi Connecticut. U National League je ušao 1880. kao član Troy Trojansa. Kasnije je igrao za New York Gothams, koji su, uglavnom zbog njegove visine, dobili nadimak "Giants" (Divovi). 

Gotovo sve vrijeme je bio jedan od vodećih igrača u prosjeku udaraca i home runovima sve do umirovljenja 1897. Iako je samo jednom bio prvak lige u home runovima 1890, Connorov rekord od 138 nije premašen sve do 1921 i Babe Rutha. Karijeru je završio s prosjekom od .317.

Connoru se pripisuje prvi grand slam u historiji lige, odnosno prvi home run preko ograde na Polo Grounds. 

Connor je 1976. postao član Bejzbolske Hale slavnih.

Vanjski linkovi 
 Baseball Hall of Fame 
 
 Baseball Almanac statistics
 The Deadball Era

Connor, Roger
Connor, Roger
Mickey Welch

Michael Francis (Mickey) Welch (4.7. 1859 - 30.7. 1941) bio je američki profesionalni bejzbol početni pitcher iz 19. vijeka. Poznat je kao treći pitcher u historiji MLB koji je akumulirao više od 300 pobjeda u karijeri (iza Puda Galvina i Tima Keefea).

Rođen je u Brooklyn a debi je imao u sezoni 1880, kada je imao 34 pobjeda i 30 poraza. Welch je nastupio u nešto manje utakmica sljedećih sezona, pobijedivši u njih 21 godine 1881. io 14 godine 1882. Međutim godine 1883. je ponovno počeo češće bacati nakon trasnfera u New York Gothams (preimenovanih u Giants 1885). Njegove dvije najbolje sezone su bile 1884, s odnosom pobjeda i poraza 39-21 te 345 strikeouta i 2.50 ERA, te 1885, kada je imao odnos pobjeda i poraza 44-11 s 258 strikeouta i 1.66 ERA.

Nako što su Giantsi osvojili prvenstvo National League 1888. i 1889 Welchova karijera se usporila. Povukao se u sezoni 1892. nakon jedne utakmice. Ukupno je u karijeri imao 307 pobjeda, 210 poraza, 1850 strikeouta i prosjek 2.71 ERA.

Welch dan-danas drži rekord po najvećem broju udarača uzastopno izbačenih strikeoutom iz igre - 9- koga je postavio 28.8. 1884. Također je ušao u historiju Lige zbog prvog pinch hita koga je napravio 10.8. 1889.

Godine 1973. Welch je imenovan u Bejzbolsku Halu slavnih.

V. također 
 Popis pitchera s najviše pobjeda svih vremena

Eksterni linkovi 
 Mickey Welch's career statistics at Baseball-Reference.com
 Baseball Hall of Fame Biography

Welch, Mickey
Welch, Mickey
Ned Hanlon (bejzbol)

Edward Hugh "Ned" Hanlon (22.8. 1857 - 14.4. 1937.) bio je američki profesionalni igrač i menadžer bejzbola iz 19. vijeka. 

Hanlon je rođen u Montvilleu u državi Connecticut. U National League je ušao kao član tima Cleveland Blues 1880. te do 1892. igrao u nekoliko različitih klubova. Dok se kao igrač nije previše iskazao, imao je sjajnu karijeru kao menadžer, započetu na čelu kluba Pittsburgh Alleghenys godine 1889.

Hanlon se 1892. preselio u Baltimore Orioles, klub u kome će postići najveće uspjehe. Baltimore je od 1894. do 1896. godine, igrajući tzv. inside baseball i koristeći hit-and-run tehniku osvojio prvenstva National Leaguea. Nakon još dvije dobre sezone s Baltimoreom, Hanlon se 1899. preselio u Brooklyn i vodio Superbas s kojim je osvojio prvenstvo 1899. i [[1900]. godine. Međutim, uskoro je i Superbas ostao bez forme, a u sezoni 1905. pobijedio samo u trećini utakmica. Sljedeće godine Hanlon je otišao u Cincinnati Reds. Nakon sezone 1907. je otišao u mirovinu.

Hanlon je karijeru završio s 1313 pobjeda i 1164 poraza. Njegovih 1313 pobjeda ga dovode na 26,.. mjesto među menadžerima. U sedam uzastupnih sezona - 1894. do 1900. godine - imao je prosjek pobjeda veći od .600.

Hanlon je godine 1996. ušao u Bejzbolsku Halu slavnih.

Eksterni linkovi 
 Baseball Hall of Fame Biography
 Ned Hanlon's career statistics at Baseball-Reference.com

Hanlon, Ned
Hanlon, Ned
Hanlon, Ned
Charles Radbourn

Charles Gardner "Old Hoss" Radbourn (Rochester, New York, 11. 12. 1854 – Bloomington, Illinois, 5. 2. 1897) bio je američki profesionalni bejzbol pitcher koji je nastupao od 1880. do 1891. 

Kao početni pitcher je igrao za Providence Grays (1881-1885), Boston Beaneaters (1886-1889), Boston Reds (1890) i Cincinnati Reds (1891). U svojoj karijeri Radbourn je imao 309 pobjeda i 195 poraza. Godine 1884. osvojio pitchersku Trostruku krunu National Leaguea s 1.38 ERA, 60 pobjeda i 441 strikeouta. Njegov rekord od 60 pobjeda u sezoni vjerojatno nikada neće biti oboren. 

Godine 1939. je izabran u Bejzbolsku Halu slavnih.

Vanjske veze 
 Baseball Hall of Fame 
 
 Baseball Almanac
 The Deadball Era

Igrači bejzbola
Baseball Hall of Fame
Lee Richmond

John Lee Richmond (ili jednostavnije Lee Richmond) (Sheffield, 5.5. 1857 - Toledo, Ohio, 1.10. 1929.) bio je američki ljevoruki bejzbol pitcher poznat po tome što je bacio prvu savršenu igru u historiji MLB. To se dogodilo 12.6. 1880. u gradu Worcester kada je lokalni tim Worcesters na Worcester Agricultural Fairgrounds igrao protiv Cleveland Bluesa. Worcester je utakmicu dobio s 1-0.

Richmond, ponekad poznat kao J. Lee Richmond, je odigrao 6 sezona. U njima je imao 75 pobjeda, 100 poraza, prosjek 3.06 ERA u 191 utakmica, od čega 179 kao početni pitcher. Od njih su 161 bile potpune igre te 8 shutoutova. Napravio je 552 strike outa u 1583 bacanih izmjena. Nakon prestanka bavljenja bejzbolom, Richmond se posvetio medicini, a kasnije bio i profesor.

Eksterni linkovi 
 Biography at Galanis Sports Data 
 Statistics at Baseball Reference
 Perfect game box score at Baseball Almanac
 The Deadball Era

Igrači bejzbola
San Francisco Giants

San Francisco Giants je američki profesionalni bejzbol klub sa sjedištem u San Franciscu koji je dio Major League Baseballa. Trenutno igrao u Zapadnoj diviziji Nacionalne lige.

Osnovan je 1883. godine u New Yorku pod naslovom New York Gothams, a dvije godine kasnije je promijenio ime u New York Giants. Godine 1958. se preselio u San Francisco i dobio današnje ime.

Vanjske veze 

 San Francisco Giants official web site 
 San Francisco Giants at Sportiki
 San Francisco Giants 2000-present 
 San Francisco Giants on Scout.com 

Nastanci 1883.
Major League Baseball
Sport u San Franciscu
Sport u New Yorku
Historija New Yorka
Manhattan
American Association (19. vijek)

''Ovaj članak se odnosi na bivšu profesionalnu bejzbol ligu koja je u SAD postojala od 1882 do 1891. Za niće lige, koje su postojale od 1902. od 1962. i 1969. do 1997, v. ovdje. Za nezavisnu ligu koja je s radom počela godine 2006, v. ovdje.

American Association (AA) bila je vrhunska profesionalna bejzbol liga koja je djelovala od 1882. do1891. Zamišljena je kao protuteža i suparnik starijoj i dominantnijoj National League. Zajedno s National Leagueom, American Association je sedam organizirala raniju verziju velikog bejzbol-finala zvanog World Series.

AA su kroz godine oslabili mnogi faktori. Jedan od njih je bila sklonost klubova da se pridružuju NL. Klubovi NL su se također pokazali jači u sportskom i financijskom smislu. Konačni udarac za AA bilo je formirane treće vodeće lige poznate pod nazivom Players' League, koja je joj je 1890. oduzela talente i novac od ulaznica.

Literatura 
 
 

Historija bejzbola
Major League Baseball
Nantasket Beach

Nantasket Beach je plaža koja se nalazi u gradu Hull u državi Massachusetts. Zbog finog pijeska predstavlja jedno od najomiljenijih mjesta za odmor u području Velikog Bostona. 

Naziv "Nantasket" je došao iz jezika naroda Wampanoag, odnosno riječi koja označava "na tjesnacu" ili "mjesto oseke." Do izgradnje Hulla 1644. godine engleski doseljenici su cijelu regiju nazvali "Poluotok Nantasket." 

Godine 1825. Paul Warrick je na Aveniji Nantasket sagradio "The Sportsman Hotel". Kasnije je izgrađeno još hotela, a već od 1840-ih su parobrodi tri puta dnevno dovodili turiste iz Bostona. Kasnije je sagrašen zabavni park zvan Paragon Park, ali je zatvoren 1984.

Massachusetts
Plaže
Stilistika (lingvistika)

Stilistika je lingvistička disciplina koja se bavi proučavanjem karakteristika i svojstava pisanog i govornog jezika, kao što su retoričke figure i modeli sintakse, specifični za različite grupe, kontekste, a posebno književne žanrove.

Eksterni linkovi 

 Ruska književna i folklorna enciklopedija, stilistika
 Stilistika
 www.stilistika.by.ru
 Stilistika - portal
Topolje (razvrstavanje)

Topolje se može odnositi na:

Hrvatska 
 Topolje, naselje u Općini Draž u Baranji;
 Novo Topolje, naselje u Općini Donji Andrijevci u Brodsko-posavskoj županiji;
 Staro Topolje, naselje  u Općini Donji Andrijevci u Brodsko-posavskoj županiji;
Bezdan (razvrstavanje)

Riječ bezdan i ime Bezdan može se odnositi na:

Geografija 
 naselje Bezdan u Bačkoj;
 naselje Novi Bezdan u Baranji;
 šumski predjel Bezdan u Baranji, jugozapadno od Darde, blizu rijeke Drave, nasuprot ušću Karašice u Dravu;
 predjel Bezdan u Semberiji (BiH), sjeverno od Bijeljine, blizu naselja Crnjelovo Donje;
 rječicu Bezdan istočno od Vrgorca;

Umjetnost 
 Bezdan, dramsko djelo hrvatskog književnika Ulderika Donadinija;
 Bezdan (danski Afgrunden), danski igrani film režisera Urbana Gada iz 1910. godine;
 Bezdan, mađarski igrani film režisera Lászla Ranódyja iz 1955. godine;
 podnaslov Bezdan (i anagram) romana Bez dna vojvođanskog književnika Stevana Vrebalova objavljen 1984. godine;
 Bezdan, muzički album Đorđa Balaševića iz 1986. godine;
 Bezdan (eng. The Abyss), američki SF-film režisera Jamesa Camerona iz 1989. godine, dobitnik Oskara za specijalne efekte

Generalna značenja 
Kao opšta imenica bezdan označava:
 provaliju, ponor bez dna;
 široko prostranstvo, beskrajnost, neizmjernost;
 vrtaču koja se kanalom produžuje do pećina i podzemnih jama.

Drugi oblici riječi 
Riječ bezdan može imati i oblike bezdanj i bezdno:
 Bezdanj, krajnji jugoistočni rt jadranskog otoka Koločepa;
 Bezdno, roman srpske književnice Svetlane Velmar-Janković iz 1995. godine;

Povezano

Izvori 
 ER6, Atlas Hrvatske, Filmovnica
Zlatna Greda (razvrstavanje)

Naziv ili ime Zlatna Greda (Zlatna greda) može biti:
 naselje Zlatna Greda u Baranji;
 udruga Eko centar Zlatna Greda (Zlatna Greda Eco Centre) u Zlatnoj Gredi (Baranja);
 Lovački dom "Zlatna greda" blizu Zlatne Grede (Baranja);
 vodocrpilište i crpna postoja "Zlatna greda" kod Tikveša (Baranja); 
 ulica u Novom Sadu: Ulica Zlatne grede ili Zlatna greda (Zlatna greda Street);
 ulica u Somboru (Vojvodina);
 časopis "Zlatna greda", "list za književnost, umetnost, kulturu i mišljenje" Društva književnika Vojvodine;
 bivši restoran Zlatna greda u Novom Sadu;
 Građevinsko preduzeće (GP) Zlatna greda iz Mokrina (Banat);
Polo Grounds

Polo Grounds je naziv koji se koristi za četiri različita stadiona koji su u New Yorku služili za održavanje utakmica Major League Baseballa te drugih većih sportskih manifestacija u 19. i prvoj polovici 20. vijeka. Stadion, odnosno stadioni su služili kao domaći teren klubovima New York Giants od 1883 do 1957, New York Metropolitans od 1883. do 1885, New York Yankees od 1912. do 1922, i New York Mets u njihove prve dvije sezone 1962 i 1963. Na njemu su također održane utakmice Major League Baseball All-Star godine 1934. i 1942.

Prvi stadion je godine 1870. bio izgrađen kao igralište za polo, pa odatle dolazi i naziv Polo Grounds (engleski: igralište za polo). Nakon deset godina je igralište iznajmio novoosnovani klub New York Metropolitans. Od 1883. do 1885. ga je dijelio s bejzbol klubom New York Giants, koji se bio natjecao u National League.

Godine 1890. je sagrađen novi stadion, koji je dobio naziv Manhattan Field, ali su mu ljubitelji bejzbola dali staro ime. Odmah do njega je bio i stadion koga su koristili klubovi i suparničke Players League, a koji je bio poznat kao Brotherhood Park. 

Godine 1911. su nakon požara Giants odlučili sagraditi novi, četvrti po redu stadion na mjestu trećeg. On je imao kapacitet od 34.000 gledatelja. Godine 1923. je kapacitet povećan na 56.000 gledatelja.

Osim bejzbola, na Polo Groundsu su se održavali i utakmice američkog fudbala - univerzitetskog i profesionalnog, ali i fudbala, pa je Polo Grounds služio kao domaći teren njujorškim klubovima iz American Soccer League. Na istom stadionu su gostovali i klubovi iz drugih dijelova svijeta, uključujući beogradsku Crvenu zvezdu koja je 16.6. 1961. poražena na egzibicijskoj utakmici s irskim Shamrock Roversima.

Stadion je sredinom 1950-ih bio u prilično lošem stanju, što je vlasnike New York Giantsa natjeralo na preseljenje u San Francisco. Stadion je životario još nekoliko godina, ali je srušen 1964.

Vanjske veze 

 Polo Grounds dynamic diagram at Clem's Baseball
 Project Ballpark, Polo Grounds I
 Project Ballpark, Polo Grounds II (covers second through fourth Polo Grounds)
 San Francisco Giants : History : Ballparks 
 The 1947 All-Ireland final 
 American Soccer History Archives
 National Soccer Hall of Fame

Sportski objekti u New Yorku
Historija New Yorka
Manhattan
Jim Mutrie

James J. Mutrie (Chelsea, Massachusetts, 13.6. 1851 - Roosevelt Island, New York, 24.1. 1938.) bio je američki bejzbol menadđžer. Poznat je kao su-osnivač i prvi menadžer znamenitih njujorških klubova kao što su New York Metropolitans i New York Giants.

Mutrie, poznat po nadimcima "Smilin' Jeems" i "Truthful Jim", odrastao je igrajući kriket, a bejzbol je počeo igrati u dobi od 16 godina. Godine 1880.se preselio iz Nove Engleske u New York, te tamo osigurao financijsku podršku Augusta Belmonta i Johna B. Daya kako bi osnovao novi klub, nezavisan od tada dominantne National League (NL), pod nazivom New York Metropolitans. Pred kraj sezone 1882, Day i Mutrie su primile ponude i od NL i od American Associationa da uđu u nacionalnu profesionalnu ligu; obje ponude su prihvaćene, i tako da je Mets ušao u American Association, a novostvoreni New York Gothams, nakon što je preuzeo većinu igrača Troy Trojansa, ušao u National League.

Mutrie je vodio Metropolitanse 1883 i 1884. godine, omogućivši im da osvoje Worlds Series 1884. godine. Godine 1885. je preuzeo Gothams, kojima je dao ime Giants. S igračima kao što su Buck Ewing, Tim Keefe i Roger Connor, Giantsi su osvojili i prvenstvo NL i Word Series odine 1888 i 1889. Mešutim, 1890. godine su Ewing, Keefe i mnogi drugi igrači prebjegli Players League i istoimeni suparnički tim New York Giants. Mutriejev krnji Giants je izgubio prvenstvo, a nakon 1891. je Mutrie dobio otkaz kao menadžer.

Nakon završetka karijere u baseballu, Mutrie je vodio hotel u gradu Elmira te novinski kiosk na Staten Islandu. Umro je od raka u dobi od 87 godina.

Literatura 
 Jim Mutrie managerial statistics at baseball-reference.com
 New York Times obituary, Jan. 25, 1938
 Findagrave.com entry

Bejzbol menadžeri
Buck Ewing

William "Buck" Ewing (Hoaglan, Ohio, 17.10. 1859 - Cincinnati, 20.10. 1906.) bio je američki profesionalni igrač i menadžer bejzbola iz 19. vijeka, koga mnogi smatraju jednim od najboljih igrača svog doba.

Ewing se priključio National Leagueu godine 1880. kao član Troy Trojansa, ali je zvijezdom postao tek 1883. kao član New York Gothamsa. Iste je godine postao prvi igrač u historiji MLB s 10 home runova u sezoni - rekord koji se više nikada neće ponoviti.

Godine 18901890. je pobuna igrača dovela do stvaranja kratkotrajne Players League. Ewing se njoj pridružio kao igrač i menadžer disidentskih New York Giantsa. Kada je Liga ubrzo propala, Ewing je postao omrznut i New York, te se 1892. morao preseliti u Cleveland i tamošnji klub Cleveland Spiders. Tamo je godine 1893. imao izvrsnu sezonu s prosjekom .344, 6 home runova, 122 RBI-ja, 47 ukradenih baza i 117 runova. Igrački karijeru je završio godine 1897.

Kao menadžer za disisentske Giantse, Cincinnati Redse i prave Giantse je imao omjer pobjeda i poraza 489-395 ili prosjek .553.

Umro je od dijabetesa u dobi od 47 godina.

Godine 1939. je izabran u Bejzbolsku Halu slavnih.

Vanjske veze 
 Baseball Hall of Fame 
 

Ewing, Buck
Ewing, Buck
Ewing, Buck
John O'Rourke

John W. O'Rourke (Bridgeport, Connecticut, 23.8. 1849 - 23.6. 1911.) bio je američki igrač bejzbola iz 19. vijeka. 

1879. i 1880. je u National Leagueu igrao za Boston Red Caps, a 1883. je jednu sezonu igrao za New York Metropolitans u American Associationu.

Tokom karijere je imao prosjek udaraca .295, 11 home runova, 98 RBI u 230 odigranih utakmica.

Poznat je i kao stariji brat daleko slavnijeg Jima O'Rourkea.

Izvori 
 Baseball Almanac 
 Baseball Library 
 Baseball Reference 
 Jim Baseball

Igrači bejzbola
Jim O'Rourke

Jim O'Rourke je ime koje semože odnositi na:
 Jim O'Rourke (igrač bejzbola)
 Jim O'Rourke (muzičar)
Cincinnati Reds

Cincinnati Reds je američki profesionalni bejzbol klub iz Cincinnatija. Pripada Major League Baseballu i natječe se Centralnoj diviziji National Leaguea. 

Iako njeguje tradiciju vezanu uz legendarni Cincinnati Red Stockings, prvi profesionalni bejzbol klub na svijetu koji je cijelu sezonu 1869. prve nacionalne lige National Association of Base Ball Players proveo neporažen, u svom današnjem obliku je osnovan 1882. kada se priključio American Associationu, ligi-suparnici etabilirane National League. Godine 1889. je iz AA ušao u NL gdje je i danas.

Vanjske veze 

 Cincinnati Reds official web site 
 Reds Minor Leagues News
 Redszone
 Red Reporter
 Redleg Nation
 Reds (and Blues)
 Red Hot Mama

Major League Baseball
Detroit Wolverines

Detroit Wolverines je bio američki profesionalni bejzbol klub iz Detroita u 19. vijeku. 

Osnovan je godine 1880. na prijedlog tadašnjeg detroitskog gradonačelnika William G. Thompsona. Sljedeće godine se priključio National Leagueu, a svoju prvu utakmicu igrao na Recreation Parku 2.5. 1881.

Godine 1885. njegov novi vlasnik Frederick Kimball Stearns pokušao je stvoriti super-klub basnoslovnim svotama na kupovinu najboljih igrača iz drugh klubova. Ostali klubovi su na to reagirali ishodivši snižavanje prihoda od ulaznica na gostujućim utakmiacama, te tako prisilivši Steransa da proda igrače kako bi smanjio troškove.

Dvije godine kasnije, 1887. godine, Detroit Wolverines je sa 75 pobjeda i 45 poraza osvojio prvenstvo NL, a nešto kasnije i World Series, odnosno seriju od 15 utakmica, u kojoj je s 10 puta porazio St. Louis Browns, prvaka suparničke lige American Association.

Nakon sezone 1888. klub se raspustio, a šest godina kasnije je srušen i njegov stadion.

Znameniti igrači 
 Charlie Bennett
 Dan Brouthers
 Fred Dunlap
 Ned Hanlon
 Deacon McGuire
 Hardy Richardson
 Jack Rowe
 Billy Shindle
 Sam Thompson
 Deacon White
 Chief Zimmer

Vanjske veze 

 Franchise statistics at baseball-reference.com.
 Information about Recreation Park.

Bivši bejzbol klubovi
Jim Whitney

"Grasshopper" Jim Whitney (Conklin, New York (država), 10.11. 1857 - Binghamton, New York, 21.5. 1891.) bio ja američki profesionalni igrač bejzbola. Deset sezona je igrao kao desnoruki pitcher (1881-1890) u klubovima kao što su Boston Red Caps/Beaneaters, Kansas City Cowboys, Washington Nationals, Indianapolis Hoosiers i Philadelphia Athletics (AA).

Za vrijeme karijere je u 413 utakmica napravio imao 191 pobjeda i 204 poraza, odnosno prosjek ERA 2.97 i 1571 strikeouta.

Eksterni linkovi 
 

Igrači bejzbola
Stump Wiedman

George Edward "Stump" Wiedman (Rochester, New York, 17.2. 1861 - New York, 2.3. 1905.) bio je američki profsionali igrač bejzbola. 

Igrao je kao pitcher devet sezona (1880-1888) za Buffalo Bisons, Detroit Wolverines, Kansas City Cowboys, New York Metropolitans i New York Giants. 

Tokom karijere je u 279 utakmica imao 101 pobjedu i 156 poraza, prosjek ERA 3.60 ERA i 910 strikeouta.

Vanjski link 
 

Igrači bejzbola
Bill Sweeney (pitcher)

William J. Sweeney (? - Philadelphia , 2.8. 1903.) bio je američki profesionalni bejzbol pitcher. Godine 1882. je nastupao za Philadephia Athletics a godine 1884. za Baltimore Monumentals.

Izvori 
 

Igrači bejzbola
Ohio

Ohio je američka savezna država koja se nalazi na istoku SAD-a, zapadno od gorja Apalači. Prosječna nadmorska visina je oko 250 m. Glavni grad je Columbus. Veći gradovi su Columbus, Dayton, Akron, Hartington. Klima je umjerena. Glavna rijeka Ohio. Država je veoma razvijena. Poljoprivreda: šećerna repa, kukuruz, pšenica, voće, ječam. Industrija: željezare, čeličane, elektrotehnika, rafinerija nafte, vozila. Rudno blago: nafta, mrki ugljen. Zimske temperature: -5°C do 0 °C i ljetne oko 20 °C.

Okruzi (Counties) 
Adams
Allen
Ashland
Ashtabula
Athens
Auglaize
Belmont
Brown
Butler
Carroll
Champaign
Clark
Clermont
Clinton
Columbiana
Coshocton
Crawford
Cuyahoga
Darke
Defiance
Delaware
Erie
Fairfield
Fayette
Franklin
Fulton
Gallia
Geauga
Greene
Guernsey
Hamilton
Hancock
Hardin
Harrison
Henry
Highland
Hocking
Holmes
Huron
Jackson
Jefferson
Knox
Lake
Lawrence
Licking
Logan
Lorain
Lucas
Madison
Mahoning
Marion
Medina
Meigs
Mercer
Miami
Monroe
Montgomery
Morgan
Morrow
Muskingum
Noble
Ottawa
Paulding
Perry
Pickaway
Pike
Portage
Preble
Putnam
Richland
Ross
Sandusky
Scioto
Seneca
Shelby
Stark
Summit
Trumbull
Tuscarawas
Union
Van Wert
Vinton
Warren
Washington
Wayne
Williams
Wood
Wyandot.

Najveći gradovi

Stanovništvo 
Indijanci iz jezičnih grupa Siouan i Iroquoian su prastanovnici Ohaja ,to su plemena Erie, koji pripadaju porodici Iroquoian, i užoj grupi Huron. Drugo Iroquoian pleme je Wyandot, potomci Duhanskog i Medvjeđeg naroda, koji su se ovdje naselili iz Ontarija u Kanadi. Pleme Mosopelea, nazivano i Ofogoula ili Ofo, pripadali su porodici Siouan, a nakon mnogo lutanja kroz nekoliko država okupili su se u području rijeke Yazoo sa Yazoo i Koroa Indijancima. Od ostalih plemena svojevremeno su se tu kraće ili duže vrijeme zadržavali Delaware, Honniasont, Illinois, Seneca, Miami, Attiwandaronk, Potawatomi, Shawnee, te još neki.

Eksterni linkovi 

 
Američke savezne države
Trik sa skrivenom loptom

U bejzbolu trik sa skrivenom loptom (hidden ball trick) označava situaciju u kojoj obrambeni igrači napadača (runnera) koji se uspio stići do druge baze nastoje prevariti skrivanjem lopte, natjeravši ga da počini grešku radi koje ispada (out) iz izmjene.

Taj je trik ne zabranjen u bejzbolu, i ako ga sudac primijeti, u korist napadača se dosuđuje balk, odnosno sigurno napredovanje njegovih runnera.

Bejzbol
Billy Hamilton (igrač bejzbola)

William Robert "Sliding Billy" Hamilton (Newark (New Jersey), New Jersey, 16.2. 1866. - 15.12. ili[[16.12.], 1940.) bio ja američki profesionalni igrač bejzbola iz 19. vijeka. Poznat je po cijelom nizu ofanzivnih rekorda koji do dan-danas nisu nadmašeni u MLB. 

Poznat po nadimku "Sliding Billy", Hamilton je svoj veliki debi imao u ligi American Association sa Kansas City Cowboysima 1888. a sljedeće godine se etablirao s nizom impresivnih statistika. Godine 1890. se priključio [[Philadelphia Philliesima]] u National League. Kao igrač Philliesa je postigao 198 runova u sezoni, što predstavlja rekord koji dan-danas nije nadmašen.

Godine 1896. je prešao u Boston Beaneaters i kod njih ostao sve do kraja karijere 1901. godine. 

U karijeri je ukupno imao 1591 utakmica; tamo je napravio 912 ukradenih baza, prosjek udarac .344 i 1690 runova.

Godine 1961. je izabran u Bejzbolsku Halu slavnih.

Izvori

Vanjske veze 
 Baseball Hall of Fame 
 

Hamilton, Billy
Hamilton, Billy
Plješevica/Lička Plješivica

Planina na granici Hrvatske i Bosne i Hercegovine nosi dva naziva: srpski Plješevica i hrvatski Lička Plješivica. Pruža se u smjeru sjeverozapad-jugoistok od Plitvičkih jezera do Zrmanje i dijeli Liku od Pounja. Ona pripada dinarskom sustavu. Većina njezine površine pokrivena je gustom šumom.
Njeni najznačajniji vrhovi nalaze se na početku i kraju planinskog lanca:
 Ozeblin, 1657 m
 Gola Plješivica, 1646 m
 Kremen, 1591 m
U 16. stoljeću za nju se upotrebljavao naziv Vražji vrt. U vrijeme turskih ratova odigrala je važnu ulogu kao prirodna prepreka.

Planine u Hrvatskoj
Planine u Bosni i Hercegovini
Kozarac (razvrstavanje)

Ime (toponim) ili prezime Kozarac može biti

Naselja 
 naselje Kozarac u Baranji;
 naselje Kozarac na Kordunu;
 naselje Kozarac kod Prijedora u BiH;

Predjeli 
 šumski predjel Kozarac (šuma) kod naselja Kozarac u u Baranji;
 šumski predjel kod naselja Kozarac na Kordunu;
 predjel kod naselja Selenča u Bačkoj sjeverozapadno od Bačke Palanke;

Osobe 
 književnik Ivan Kozarac (1885-1910);
 književnik Josip Kozarac (1858-1906);
 literarni lik Đuro Kozarac, direktor škole iz romana "Šešir profesora Vujića" Milovana Vitezovića;

Opšte značenje 
Opšta imenica kozarac kao pokrajinska riječ u leskovačkom kraju u Srbiji označava vjetar sjeverac koji piri zimi.

Srodni toponimi 
Postoje brojni drugi toponimi od istog korijena: Kozara, Kozarci, Kozare, Kozarevac, Kozarevići, Kozarevina, Kozarevo, Kozari, Kozarica, Kozarice, Kozarišče, Kozarišće, Kozarje, Kozarno, Kozaruša...

Povezano